stanford-oval/wikipedia huggingface dataset:
קרינה
השפעות ושימושים > קרינת השמש

הקרינה הטבעית המוכרת ביותר היא קרינת השמש. השמש פולטת קרינה אלקטרומגנטית בטווח רחב, אם כי חלק גדול ממנה נבלע על ידי האטמוספירה. בליעת האטמוספירה תלויה באורך הגל, ולכן הרכב הקרינה המגיע לפני השטח של כדור הארץ שונה במעט מזה היוצא מהשמש, והוא מרוכז בעיקר סביב האור הנראה.
לקרינת השמש השפעה גדולה על מזג האוויר והאקלים באזורים שונים של כדור הארץ, בעיקר מפני שהיא פוגעת בפני השטח שלו וגורמת לחימומו. מכיוון שהשמש מחממת בכל רגע רק חלק מכדור הארץ, נוצרים הבדלי טמפרטורות בין אזורים שונים על פני כדור הארץ. הבדלי טמפרטורות אלה גורמים לתופעות טבע שונות כגון רוחות. הקרינה הפוגעת בפני הימים והאוקיינוסים, גורמת לחימומם, ועקב כך לאידוי המים בהם. אידוי זה גורם להיווצרות עננים, שבחלק מן המקרים מורידים משקעים שונים כגון גשם ושלג.
טווחים מסוימים של קרינת שמש אולטרה-סגולה, הקרויים UVB ו-UVC, יוצרים תגובה עם העור שמשפיעה על מבנהו, על ייצור הפיגמנט מלנין ועל ייצור הוויטמין D, ועל הסיכוי לסרטן עור וסוגי סרטן נוספים.
כמו כן קרינת השמש משפיעה על מחזור הערות והשינה ועל רמת וסוג הפעילות של כל בעלי החיים ועל מצב הרוח של יונקים.
השפעות ושימושים > שימושים נוספים

בעולם נעשה שימוש רב בקרינה:
במקומות אליהם לא מגיעה קרינת השמש לפחות בחלק מהיום, משתמשים לרוב בנורות כדי להאיר חדרים.
בעלי חיים רבים משתמשים בקרינה אקוסטית כדי להתמצא ולתקשר עם סביבתם.
ברפואה משמשים חומרים רדיואקטיביים לאבחון ולטיפול במחלות.
בתעשייה נעשה שימוש בחומרים רדיואקטיביים בתהליכי בקרת הייצור.
גלאי עשן רבים מכילים כמות זעירה של חומר רדיואקטיבי, כ-0.2 מיקרוגרם של אמריציום-241. הקרינה הנפלטת מיסוד זה היא מסוג קרינת אלפא, הנעצרת בקלות על ידי כיסוי הפלסטיק של הגלאי. קרינה מסוג זה נעצרת גם על ידי נייר, או כמה עשרות סנטימטרים של אוויר.
טלפונים סלולריים ותנורי מיקרוגל משתמשים בקרינת רדיו ומיקרוגל בעוצמה נמוכה.
קרינה מייננת

קרינה מייננת היא קרינה הגורמת ליינון של אטומים, כלומר מסוגלת לקרוע אלקטרונים מאטומים. סוגי קרינה מייננים הם קרינה רדיואקטיבית כמו קרינת אלפא, קרינת בטא, וקרינה אלקטרומגנטית בתדרים גבוהים, כמו קרינת UV בתדרים גבוהים (UV-B ו־UV-C), קרני רנטגן וקרינת גמא (עוצמה בלבד לא מספיקה לגרום ליינון – הסבר בערך האפקט הפוטואלקטרי).
עם מקורות הקרינה המייננת נמנים חומרים רדיואקטיביים (כמו גז רדון), מכשירים כגון מכשיר רנטגן או מאיצי חלקיקים, וקרינת ה-UV שבאור השמש.
קרינה בלתי מייננת

קרינה זו היא קרינה אלקטרומגנטית באורכי גל ארוכים מעל סגול. גלים אלה אינם אנרגטיים מספיק כדי ליינן אטומים, ולכן, קרינה זו נקראת קרינה בלתי מייננת – היא אינה גורמת ליינון.
בתדרים אלו נמצאים אור נראה, קרינה תת-אדומה, קרינת UV קרוב (UV A), קרינת מיקרוגל וקרינה בתדר הרדיו.
עם מקורות הקרינה הבלתי מיננת נמנים תנור מיקרוגל, אנטנות שידור ומערכת הטלפוניה הסלולרית (ראו: השפעות בריאותיות של קרינת טלפון סלולרי).
ראו גם

קרינת הוקינג
הספקטרום האלקטרומגנטי
התפשטות הקרינה המייננת בעקבות אסון דליפת הכור בצ'רנוביל
רצח מאיה ווישניאק

מאיה ווישניאק
רצח מאיה ווישניאק אירע ב-16 במאי 2020 על ידי בן זוגה עמית אלמוג, כאשר שהו השניים בדירת אמו שברמת גן.
רקע

מאיה ווישניאק נולדה ב-7 ביולי 1998 בת לאריאל והילה ווישניאק, והייתה השנייה מבין ארבעה אחים. התגוררה באורנית.
בקיץ 2019 הכירה ווישניאק את עמית אלמוג בפסטיבל מוזיקה בהונגריה, ובדצמבר 2019, לאחר שחזרה מטיול ארוך במזרח, הם הפכו להיות זוג.
הרצח

ב-16 במאי 2020 הגיעה ווישניאק לדירת אמו של אלמוג, ברחוב אבטליון ברמת גן. באותה העת שהתה בדירה גם אחותו. לקראת השעה שש בערב, לאחר שאחותו עזבה את הדירה, לפת אלמוג את צווארה של ווישניאק בזרועו, חסם את פיה, וחנק אותה למוות.
לאחר מותה הצטלם אלמוג בטלפון הנייד, כשהוא שר ומפזר שטרות כסף על גופתה, והוא שלח לחברו את אותם הצילומים.
לאחר מותה של ווישניאק, הגיעה אמו של אלמוג אל הבית, ואלמוג שאל אותה האם היא רוצה לראות את מאיה ישנה וליווה אותה לחדרו. לדברי האם לאחר שבנה התוודה על מעשה הרצח היא הותקפה על ידו, ורק לאחר שהתחננה על חייה הוא עזב אותה. חוות דעת של הפתולוגית מאיה פורמן מהמכון לרפואה משפטית מעלה אפשרות כי האם פצעה את עצמה או שלא התנגדה לפציעתה.
תגובות ציבוריות

הרצח של מאיה ווישניאק, ללא כל מניע נראה לעין, גרם לזעזוע בציבור. הרצח קרה לאחר מספר מקרי רצח קודמים, ביניהם רצח מיכל סלה כחצי שנה קודם לכן, שהביא להקמת פורום מיכל סלה. רצח זה יחד עם מקרי רצח נוספים לפניו ואחריו בתקופת משבר הקורונה הוסיף לתחושת אי המוגנות של נשים, והביא לקריאה להתייחסות שונה לביטחונן של נשים בישראל ולהתייחסות חמורה יותר למקרי רצח של נשים.
המשפט

בתום חקירת משטרת ישראל, הוגש נגד אלמוג כתב אישום בגין רצח בנסיבות מחמירות. הוא מיוצג על ידי עורכת הדין אורית חיון, וטוען להגנת אי-שפיות בעת שביצע את מעשיו.
במהלך המשפט נקבע תקדים, לפיו אלמוג יקבל הערכת פסיכיאטר מטעם ההגנה בסמוך לאירוע וקודם לבדיקת פסיכיאטר מחוזי, כדי לקבוע האם הוא כשיר לעמוד לדין ויכול לשהות במעצר. אלמוג טען כי אין להעמיד אותו למשפט משום שבזמן שחנק למוות את ווישניאק הוא לא היה שפוי. למרות שפסיכיאטר מטעם המדינה קבע שהוא כשיר לעמוד לדין, בית המשפט המליץ על אשפוז בהשגחת שירות בתי הסוהר כדי לבחון את יכולתו להתמודד עם משפט. ביולי 2020 החליט בית המשפט שאלמוג כשיר לעמוד לדין. בתאריך 5 למרץ, 2025, בית המשפט המחוזי מנע את שחרורו של אלמוג למעצר בית.
הנצחה

על מצבתה של ווישניאק נכתב "תמיד אנסה לשנות דברים, אפילו אם זה הדבר הקטן ביותר. כל הזמן אשאף ליותר כי אני יודעת שאני יכולה" מתוך מכתב שכתבה ווישניאק בגיל 14.
במהלך השנים הבאות התקיימו מכירות של אביזרים שונים דוגמת תליונים, מסכות קורונה ותיקים לזכרה. הרווחים מהמכירות נתרמו למוסדות דוגמת בית השנטי ומקלטים לנשים שחוו אלימות.
הערות שוליים

↑  מאיה ווישניאק, באתר לזכרה של מאיה ווישניאק
1 2 3 4  מיכל פעילן, ‏הוריה של מאיה ווישניאק ז"ל בריאיון מיוחד: "הוא תכנן הכול מראש", באתר ‏מאקו‏, 15 ביוני 2020
1 2  שמעון איפרגן, ‏רצח מאיה ווישניאק ז"ל: הצעד החריג של הפרקליטות וההחמרה במצבו של הנאשם ברצח, באתר ‏מאקו‏, 20 בדצמבר 2023
↑  גיא פלג, ‏המכון לרפואה משפטית: יש אפשרות שאמו של הנאשם ברצח מאיה ווישניאק - פצעה עצמה, באתר ‏מאקו‏, 11 ביוני 2020
↑  אבי כהן, הוגשה הצהרת תובע בגין רצח מאיה ווישניאק, באתר www.israelhayom.co.il, ‏2020-06-07
↑  ענת אנגל, ‏האלימות כלפי נשים רק התגברה בתקופת הקורונה | דעה, ד"ר ענת אנגל, באתר גלובס, 25 בנובמבר 2020
↑  הדר גיל-עד, 19 נשים נרצחו השנה: "הקורונה הפכה את הבתים לכלא לנשים", באתר ynet, 19 באוקטובר 2020
↑  נעם ברקן, אחיות הנרצחות: "איזוק אלקטרוני יכול להציל חיים - ולתת לנשים חירות", באתר ynet, 22 במרץ 2023
↑  ארגון בית הלל, התייחסות רבני ורבניות בית הלל לרצח מאיה ווישניאק ז"ל, באתר בית הלל, ‏מאי 2020
↑  נעם ברקן, "שיתייחסו לרצח נשים כמו לפיגוע. הדם של האחיות שלנו לא פחות אדום", באתר ynet, 3 באפריל 2023
1 2  גיא פלג, ‏בית המשפט קבע: עמית אלמוג המואשם ברצח מאיה ווישניאק - כשיר לעמוד לדין, באתר ‏מאקו‏, 14 ביולי 2020
↑  החלטה תקדימית: פסיכיאטר פרטי יאבחן את החשוד ברצח וישניאק באתר גלי צה"ל
↑  הלכת אורית חיון באתר posta‏, 28 במאי 2020
↑  ליאור אוחנה, רוצח מאיה ווישניאק לא ישוחרר לביתו: "נדמה שמעשיו לקוחים מסרט אימה", באתר ynet, 5 במרץ 2025
1 2  אלינור צוקרמן, ‏חודשים אחרי שנרצחה, משפחתה של מאיה ווישניאק ז"ל מנציחה אותה בדרך מיוחדת, באתר ‏מאקו‏, 17 בספטמבר 2020
↑  אלינור צוקרמן, ‏משפחתה של מאיה ווישניאק ז"ל צוללת לזכרה - ומנסה להמשיך בדרכה, באתר ‏מאקו‏, 26 בדצמבר 2020
↑  החולצות של מאיה
↑  הפרויקטים של מאיה, באתר האתר לזכרה של מאיה
Vgames

| --- | --- |

האתר כפי שנראה בינואר 2017
האתר כפי שנראה בינואר 2017
 סוג:  אתר אינטרנט 
 סלוגן:  פורטל המשחקים הישראלי
 תקופת הפעילות:  1999–הווה (כ־26 שנים)
 מייסדים:  דורון ניר
 בעלות:  דורון ניר (1999–2011)   וואלה (מיוני 2011) שלומי עמיחאי (מ-15 באפריל 2013)
 עריכה:  שמואל מקונן
 שירותים עיקריים:  שרתי משחק ישראלים   חדשות עולם הגיימינג   קהילת פורומים   גאטרים   משחקי דפדפן
 הרשמה:  אופציונלית
 vgames.co.il
 
Vgames (נקרא גם ויגיימס) הוא פורטל גיימינג ישראלי אשר הוקם בשנת 1999 על ידי דורון ניר. האתר משמש כאתר חדשות בנושא הגיימינג הישראלי והעולמי, ובעבר גם פעל כקהילת פורומים.
האתר מכיל קטלוג של למעלה מ-10,000 משחקי דפדפן.
קהילת הפורומים של האתר עובדת על גבי המערכת VBulletin.
היסטוריה

בשנת 1999 פנה עמי פיינשטיין אל דורון ניר והציע לו לנהל את תחום המשחקים בחברת אינטרנט זהב. ניר הציע להקים אתר עיתונות משחקים ישראלי רציני, כדוגמת Adrenaline Vault ו-Gamespot שהיו קיימים באותו זמן. הגרסה הראשונה של האתר עלתה לרשת ביולי 1999, והצליחה לצבור תאוצה וקוראים. בראשית ימיו כלל אתר Vgames כתבות שהופיעו במקביל במגזין "מחשבים וכיף". בין הכותבים המובילים של האתר לאורך שנותיו הראשונות היו יובל בירב, ראם שרמן, גיא קופל, אמיר לוטן, הראל עילם, וניב ליליאן.
בשנת 2002 עבר האתר עיצוב מחדש. במקביל הושק שירות פרימיום למנויים בלבד שכלל גישה לשרת הורדות, לשרתי משחק אונליין ולמגזין אימייל שנשלח פעמיים בשבוע ללקוחות. שירות הפרימיום הגיע בשיאו ל-11,000 מנויים.
האתר היה בין האתרים הראשונים בארץ שהוקדשו לדבר על נושא הגיימינג, והאתר גם תרם לתחום בכך שהשקיע בהפעלת תחרויות נושאות פרסים הממומנות על ידי חסויות, פתיחת שרתי משחק ישראלים, ועוד. רווחי האתר הגיעו בעיקר מפרסומות.
האתר עבר מספר שינויים בעיצוב עם השנים וביוני 2011 הועבר לבעלות פורטל "וואלה" שהחליט להפסיק להשקיע במיזם.
ב-21 במרץ 2013 הודיע האתר על סגירתו הצפויה, אך ב-15 באפריל Vgames הודיעה על החלפת בעלים והמשיכה את פעילותה כרגיל.
בתחילת 2013 גלשו מדי חודש באתר כ-700,000 גולשים. לפי נתוני SimilarWeb היו 250 אלף כניסות לאתר במהלך חודש נובמבר 2017.
ב-21 ביולי 2016 עלה האתר בעיצוב חדש ומערכת משודרגת.
ב-12 במרץ 2017, הוכרז כי האתר ישתף פעולה עם אתר הביקורות העולמי Metacritic, כשביקורות המשחקים של האתר יפורסמו בו, בכך הפך לאתר הישראלי הראשון להופיע באתר הביקורות העולמי בקטגוריית הגיימינג.
ב-2018 נסגרו הפורומים של האתר והוא עבר למתכונת של מגזין גיימינג בלבד. גם כיום הוא נחשב עדיין לאחד האתרים הגדולים בישראל בתחום עיתונאות הגיימינג ובין כתביו המובילים בתצורתו החדשה נמנים רועי באלוה, גיא דהן, אביחי חרמון ודור קציר.
הערות שוליים

1 2  מתוך דף "אודות", עותק שמור בארכיון האינטרנט ממרץ 2013
↑  אודות, באתר העדכני
↑  ההודעה הרשמית באתר Vgames המודיעה על סגירת האתר
אילן גלר, אתר המשחקים הישראלי Vgames נסגר, באתר nana10‏, 13 במרץ 2013
אתר ויגיימס לקראת סגירה, באתר Games.co.il,‏ 13 במרץ 2013
↑  ויגיימס יוצא לעצמאות! באתר VGames, בתאריך 15 באפריל 2013
↑  SimilarWeb
↑  עמוד האתר ב-Metacritic
| דגל ישראל אתרי חדשות בישראל |
| --- | --- | --- |
| אקטואליה | דבר העובדים בארץ ישראל • דיגיטל 14 • כאן דיגיטל • הארץ • המקום הכי חם בגיהנום • וואלה • זמן ישראל • חדשות 0404 • חדשות 13 • ישראל היום • ynet • כאן חדשות • מאקו • מגפון ניוז • מידה • מעריב אונליין • News1 מחלקה ראשונה • N12 • עכשיו 14 • רוטר.נט • שיחה מקומית •  שקוף • i24 News |  |
| כלכלה | ביזפורטל • גלובס • כלכליסט • TheMarker |  |
| המגזר הדתי והחרדי | בחדרי חרדים • המחדש • הקול היהודי • חרדים10 • כיכר השבת • כיפה • סרוגים • ערוץ 7 • JDN |  |
| המגזר הערבי | א-סנארה • אל-ערב • פאנט • בוקרא תקשורת |  |
| בידור ופנאי | חורים ברשת • ישראל בידור • פנאי פלוס • Xnet |  |
| מדע וטכנולוגיה וגיימינג | הידען • מזבלה • Geektime • HWzone • GamePro • Vgames |  |
| שונות | • תיק דבקה • WDG • ONE • GoGay |  |
קוף-מעופף פיג'יאני

| קוף-מעופף פיג'יאני |
| --- | --- |

מצב שימור
 מצב שימור: סכנת הכחדה חמורה סכנת הכחדה חמורה (CR) 
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: עטלפים
תת־סדרה:: דמויי עטלפי פרי
משפחה:: עטלפי פרי
סוג:: קוף-מעופף פיג'יאני
מין:: קוף-מעופף פיג'יאני
שם מדעי
 Mirimiri acrodonta
תחום תפוצה


קוף-מעופף פיג'יאני או עטלף קוף פיג'יאני (שם מדעי: Mirimiri acrodonta) הוא סוג של עטלף בינוני במשפחת עטלפי הפירות, שאנדמי לפיג'י באזור מלנזיה ומהווה מין יחיד בסוגו. הוא תואר מדעית לראשונה בשנת 1978 על ידי הזואולוגים ויליאם בקון וג'ון אדוארדס היל כמין בסוג קוף-מעופף; בשנת 2005, הזואולוג האמריקני כריסטופר הלגן הקצה עבורו סוג נפרד - Mirimiri בעקבות מחקר שהצביע על סטיה גנטית משמעותית בינו לבין הקופים המעופפים האחרים שמצויים באיי שלמה. משמעות השם המדעי של הסוג (מירימירי) היא ערפל בשפה המקומית, בהתייחס לערפל הקבוע בסביבת המחיה הגבוהה של המין.
עטלף זה נתון בסכנת הכחדה חמורה עקב אובדן בית גידול ולו אוכלוסייה קטנה שנאמדת בכמה מאות פרטים בלבד; על פי הזואולוג האוסטרלי טים פלנרי הוא העטלף בעל טווח התפוצה המצומצם ביותר בעולם. הקוף המעופף הפיג'יאני נמצא ברשימת 35 מיני העטלפים ששימורם נמצא בעדיפות עולמית על ידי ארגון שימור העטלפים הבינלאומי והברית להכחדה אפסית והוא עשוי להיכחד מן העולם בעתיד הקרוב אם לא ייעשו פעולות שימור מספיקות לשימור בית גידולו המצומק.
תיאור

הקוף המעופף הפיג'יאני חולק קווי דמיון רבים עם הסוג קוף-מעופף; גופו מוצק וגוצי, גולגולתו עבה ועגלגלה וחוטמו רחב וחרוטי. האוזניים קטנטנות, עגלגלות ומוסתרות לעיתים קרובות בפרווה. העיניים והאף גדולים. הלוע קצר, עם לסתות ושרירי לעיסה חזקים. השיניים גדולות, רחבות וחזקות, והמורפולוגיה שלהן שונה במספר פרטים מהסוג קוף-מעופף. הכנפיים מתחברות לעמוד השדרה ולא לרוחב הגוף כאצל השועל המעופף. מאפיין אנטומי זה נועד ככל הנראה לסייע לעטלף לתמרן טוב יותר בסביבה עם ערפל.
אורך ראשו וגופו של הקוף המעופף הפיג'יאני 170–200 מ״מ, אורך הזרוע 116–120 מ״מ, ומשקלו 222–362 גרם. הזכר גדול וכבד במקצת מן הנקבה וצבעו עמוק וכהה יותר. מין זה חסר זנב, וקרום התעופה האחורי שלו מצומצם למדי ומסתכם ברצועות דקות לאורך הרגליים.
הפרווה של הקוף המעופף ארוכה, עבה וצמרירית והיא נוטה להיות קצרה יותר בגב. צבעה הכללי אחיד פחות או יותר ונע בין חום-כתום, לזהוב, אוכרה, חאקי או חום זית. החוטם וארובות העיניים נוטים להשחיר, ולעיתים הפנים שחורות לחלוטין. העיניים בולטות בצבע הכתום עז שלהן, שמשמש כסימן זיהוי בינו לבין הקופים המעופפים מאיי שלמה. הכנפיים שחורות, והרגליים, הזרועות והלוע בצבע בורדו או ורוד מלוכלך.
תפוצה וביולוגיה

כפי שמרמז שמו, הקוף המעופף הפיג'יאני אנדמי לפיג'י בדרום האוקיינוס השקט והוא מין העטלף היחיד שאנדמי למדינה; בפיג'י עצמה, הוא ידוע אך ורק מהאי הגעשי טאבאוני השלישי בגודלו במדינה (434 קמ"ר), כשהתפוצה שלו באי מוגבלת לאזור פסגת דה-ווקס בה הוא נלכד בגבהים של 1,190-815 מטר מעל פני הים; על בסיס תצפיות לא מאושרות, ייתכן שהוא נפוץ גם בהר דלאיקורו באי ונואה לבו השני בגודלו במדינה (5,587 קמ"ר), אולם נדרשים סקרים מעמיקים יותר על מנת לאמת או לשלול זאת.
בית הגידול של הקוף המעופף מורכב מיער עננים טרופי צפוף על מורדות פסגת דה-ווקס, כשבגבהים נמוכים יותר הוא מבקר רק כאשר יש מחסור במזון. סביבת המחיה שלו עשירה באפיפיטים, שרכים וטחבי עלים עם רמות גבוהות ביותר של משקעים: כמעט 10 מטרים בממוצע מדי שנה. הקוף המעופף הפיג'יאני הוא אחד מתוך שלושת עטלפי הפירות המצויים בפיג'י (האחרים הם שועל-מעופף סמואני ושועל-מעופף פסיפי), והקטן שבהם. מלבדם, מצויים באי עוד שלושה מיני עטלפים: עטלף פרחים פיג'יאני, אשף מסטיף פיג'יאני ואשמן זנב-נדן פסיפי.
בהתחשב בבית גידולו הבלתי נגיש ובנדירותו אין כמעט שום מידע על אורח חייו של הקוף המעופף הפיג'יאני, ורק שישה פרטים נתפסו בטבע מאז גילויו של המין. הקוף המעופף הפיג'יאני פעיל בשעות הלילה, ומבלה את שעות היום בשינה בבדידות או בזוגות בתוך כיסי אפיפיטים ושרכים צפופים בחופת היער הגבוהה שמגנים עליו מפני תשומת לב לא רצויה. התזונה שלו מורכבת מפירות, צוף ואבקנים, כאשר האנטומיה של הגולגולת והמורפולוגיה של השיניים מאפשרים לו לפצח ולאכול אפילו את הפירות הקשים ביותר. ההיריון נמשך חודשים ספורים ולאחריהם הנקבה ממליטה גור יחיד.
מצב שימור

הקוף המעופף הפיג'יאני מסווג על ידי הרשימה האדומה של IUCN במצב השימור סכנת הכחדה חמורה (CR), בשל העובדה שאוכלוסייתו קטנה מאוד והוא אנדמי לאי יחיד בו שטח בית הגידול המתאים של יער עננים אינו עולה על 99 קמ״ר. מעבר לטווח התפוצה המצומצם בקיצוניות, הקוף המעופף סובל מאובדן בית גידול מתמשך מצד פגיעת סופות טרופיות, התפתחות חקלאית ועירונית והכנסת מינים פולשים; כל אלו גורמים לאוכלוסייתו לצנוח במהירות. שינויי האקלים צפויים לפגוע משמעותית ביערות העננים ברחבי העולם ולהחמיר עוד יותר את מצבו. בשל בית הגידול ההררי והבלתי נגיש, הציד אינו מהווה איום משמעותי, להוציא מקרים בודדים לאחר פגיעת ציקלונים שבהם העטלפים יורדים לאזורים נמוכים בחיפוש אחר מזון.
המקום היחיד שבו המין נפוץ בוודאות נמצא בתוך שמורת הטבע טאבאוני, אך אין בה פיקוח והגנה משמעותית, והיא סובלת מהמרת יערות טבעיים למטעים של עצי מהגוני. המין עשוי להיות נוכח בתוך שמורת הטבע רביליבו והפארק הלאומי בומה. נדרשים מחקרים נוספים בכדי לקבוע האם המין נפוץ באיי פיג׳י הגדולים, וארגון השימור IUCN ממליץ לרשויות השימור של פיג׳י להכריז על בית הגידול האחרון של המין כאזור מוגן, לנטר את מספרי האוכלוסייה ולבדוק אם יש איומים נוספים המרחפים עליו.
הארגון העיקרי שפועל לשימור המין הוא ארגון הטבע של פיג'י שמבצע פרויקטים בתמיכה ובמימון של קרן אוסטרופ, קרן המדע האוסטרלית וארגון ה-CI (שימור בינלאומי). ארגון הטבע של פיג'י מבצע מחקרים אקולוגים וסקרים ביערות האי, ומכין תוכניות שימור להגנה על שמורת הטבע טאבאוני, שתיעשה בשיתוף עם הקהילות המקומיות. מטרת ארגוני השימור להקים ביערות העננים באי מסדרון מוגן עבור בעלי החיים שיכלול את שמורת הטבע טאבאוני, שמורת הטבע רביליבו והפארק הלאומי בומה, ובנוסף, להעלות את המודעות הציבורית למצבו של המין בקרב האוכלוסייה המקומית והתיירים הזרים.
אומדן האוכלוסייה העולמי של הקוף המעופף הפיג׳יאני הוא 1,000-200 פרטים בלבד.
לקריאה נוספת

Watling, Dick, Fiji Flying Fox–Species Recovery Director, and Guy Bottroff. "Biodiversity Conservation Lessons Learned Technical Series." (2011).
Palmeirim, Jorge M., et al. "Distribution, status and conservation of the bats of the Fiji Islands." Oryx 41.4 (2007): 509-519.
O’Brien, John, et al. "Multiple colonisations of the western Indian Ocean by Pteropus fruit bats (Megachiroptera: Pteropodidae): the furthest islands were colonised first." Molecular Phylogenetics and Evolution 51.2 (2009): 294-303.
Helgen, Kristofer M. "Systematics of the Pacific monkey‐faced bats (Chiroptera: Pteropodidae), with a new species of Pteralopex and a new Fijian genus." Systematics and Biodiversity 3.4 (2005): 433-453.
Scanlon, Annette Therese, and Sophie Petit. "Capture success of Fijian bats (Pteropodidae) and their evaluation as umbrella species for conservation." Pacific Conservation Biology 21.4 (2016): 315-326.
Scanlon, Annette, Sophie Petit, and Guy Bottroff. "The conservation status of bats in Fiji." Oryx 48.3 (2014): 451-459.
הערות שוליים

↑  קוף-מעופף פיג'יאני באתר הרשימה האדומה של IUCN
נוף באי טאבאוני, בו נמצאת האוכלוסייה הידועה היחידה של הקוף המעופף.
סנסנוסמילוס

| סנסנוסמילוס |
| --- | --- |
גולגולת של סנסנוסמילוס איור אפשרי של סנסנוסמילוס
תקופה
סוף מיוקן 13.6–11.1 מיליון שנה לפני זמננו PreЄ Є O S D C P T J K Pg N     
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: טורפים
תת־סדרה:: דמויי חתול
משפחה:: ברבורופליים
סוג:: סנסנוסמילוס
מינים
 Sansanosmilus palmidens  Sansanosmilus jourdani?  Sansanosmilus vallesiensis?
שם מדעי
 Sansanosmilus ‏קרצוי, 1929

סנסנוסמילוס (שם מדעי: Sansanosmilus) הוא סוג נכחד של טורף דמויי חתול גדול ממשפחת הברבורופליים. הוא חי בסוף תקופת המיוקן שלפני 13.6—11.1 מיליון שנה מזמננו, למשך 2.5 מיליון שנה בקירוב באזור של אירופה ואסיה.
היונק הטורף היה קרובו של הברבורופליס בעל ניבי הענק. הוא דמה לו במראהו, אך היה קטן יותר ולא עלה על 80 קילוגרם ועל אורך 1.5 מטר. למרות זאת היה טורף-על מפחיד באזור חיותו והיה בעל לסתות גדולות שהזכירו לסתות של נמרים או של חתולים מוקדמים שונים. היונק היה בעל רגליים חזקות עם כפות דומות לכפות דובים, אך קצרות יחסית ובעל זנב ארוך וגמיש.
מינים

יונק זה הוגדר ב-1929 בידי החוקר ההונגרי מיקלוש קרצוי (אנ') ששייך אותו יחד עם סוגים קרובים למשפחת הנימרוידיים. בהמשך הועבר למשפחת הברבורופליים.
כיום ישנם 3 מינים קיימים בסוג:
Sansanosmilus jourdani - התגלה בממצאים בצרפת, ספרד וגרמניה
Sansanosmilus palmidens - התגלה בממצאים בצרפת ובסין
Sansanosmilus vallesiensis - התגלה בממצאים בספרד. מספר חוקרים רואים בו תת-מין של S. jourdani.
מינים נוספים הועברו ב-2013 לסוג קרוב - האלבנוסמילוס.
סנסנוסמילוס לצד נקרומאניס (Necromanis), מסדרת הפנגולינאים.
התכה

.
גרף מעברים בין מצבי צבירה
קוביות קרח מותכות למים
בפיזיקה, התכה או היתוך (לעיתים נקרא באופן שגוי המסה) היא תהליך חימומו של חומר מוצק עד לנקודה בה הוא הופך לנוזל. נקודה זו נקראת נקודת התכה. עצם שעבר התכה נקרא יצוק. הקפאה או התמצקות הם תהליכים הפוכים להתכה, בהם הופך נוזל למוצק. לנקודת הקיפאון ולנקודת ההתכה טמפרטורה זהה.
לא רק החימום לנקודת ההתכה, אלא גם ההתכה עצמה דורשת חום, הקרוי חום כמוס.
כיום יום נהוג לקרוא לתהליך ההתכה "המסה", על אף שיש למילה משמעות שונה מבחינה מדעית.
1957 בספרות

| 0 | 1 | 2 | 3 |
| --- | --- | --- | --- |
|  |  | 1957  בספרות |  |
< · 1955 · 1956 – 1957 – 1958 · 1959 · >
כל ערכי השנים בספרות במאה ה-20 · כל ערכי השנים בספרות במאה ה-21 · פורטל הספרות
בערך זה מצוינים אירועים בולטים שהתרחשו במהלך שנת 1957 ונוגעים לתחום הספרות.
אירועים בולטים

פרק זה לוקה בחסר. אנא תרמו לוויקיפדיה ו.
ספרים נבחרים חדשים

פרק זה לוקה בחסר. אנא תרמו לוויקיפדיה ו.
ספרים נבחרים חדשים > סיפורת

אייזק אסימוב – גדול ורחב הוא העולם
אייזק אסימוב – השמש העירומה
איאן פלמינג – מרוסיה באהבה
ג'ק קרואק – בדרכים
אליסטר מקלין – תותחי נברון
אליסטר מקלין – דרומית ליאווה
בוריס פסטרנק – דוקטור ז'יוואגו
איין ראנד – מרד הנפילים
ספרים נבחרים חדשים > ספרי ילדים ונוער

טובה ינסון – משפחת המומינים - חורף קסום
דוקטור סוס – חתול תעלול
דוקטור סוס – הגרינץ' שגנב את חג המולד!
ספרים נבחרים חדשים > מחזות

סמואל בקט – סוף משחק
טנסי ויליאמס – בייבי דול
ספרים נבחרים חדשים > ספרי עיון

פרימו לוי – הזהו אדם?
אוסקר פריילי ואליוט נס – הבלתי משוחדים (אנ')
ספרים נבחרים חדשים > ספרות עברית

לאה גולדברג – איה פלוטו
נולדו

27 בינואר – פרנק מילר, כותב ומאייר קומיקס ותסריטאי אמריקאי.
7 במרץ – רוברט האריס, עיתונאי, כתב טלוויזיה וסופר אנגלי.
8 ביוני – סקוט אדמס, סופר וקומיקסאי אמריקאי, יוצר הקומיקס דילברט
24 באוגוסט – סטיבן פריי, שחקן, קומיקאי, מחזאי, סופר ובמאי יהודי-בריטי.
11 בספטמבר – ג'יימס מקברייד, סופר ומוזיקאי יהודי-אמריקאי
נפטרו

10 בינואר – גבריאלה מיסטרל, משוררת צ'יליאנית (נולדה ב-1889)
19 בינואר – ברבו לזריאנו, היסטוריון, משורר ועיתונאי קומוניסט רומני (נולד ב-1881)
10 בפברואר – לורה אינגלס וילדר, סופרת ילדים אמריקאית (נולדה ב-1867)
28 במרץ – כריסטופר מורלי, עיתונאי, סופר ומשורר אמריקאי (נולד ב-1890)
29 במרץ – ג'ויס קארי, סופר אירי (נולד ב-1888)
17 ביוני – דורותי ריצ'רדסון, סופרת ועיתונאית בריטית (נולדה ב-1873)
26 ביוני – אלפרד דבלין, סופר יהודי-גרמני שהמיר דתו לנצרות (נולד ב-1878)
26 ביוני – מלקולם לאורי, סופר ומשורר אנגלי (נולד ב-1909)
10 ביולי – שלום אש, סופר יידיש יהודי-פולני (נולד ב-1880)
19 ביולי – קורציו מלפרטה, עיתונאי וסופר איטלקי (נולד ב-1898)
23 ביולי – ג'וזפה תומאזי די למפדוזה, סופר איטלקי-סיציליאני (נולד ב-1896)
24 ביולי – סשה גיטרי, מחזאי, שחקן ובמאי צרפתי יליד רוסיה (נולד ב-1885)
25 באוגוסט – ליאו פרוץ, סופר ומתמטיקאי אוסטרי (נולד ב-1882)
22 בספטמבר – אוליבר סנט ג'ון גוגארטי, משורר וסופר אירי (נולד ב-1878)
26 באוקטובר – ניקוס קאזאנצאקיס, סופר יווני (נולד ב-1883)
17 בדצמבר – דורותי ל. סיירס, סופרת, משוררת, מתרגמת ומבקרת בריטית (נולדה ב-1893)
פרסים

פרס נובל לספרות: אלבר קאמי
טייסת מאמני קרב

| --- | --- |
סמל הטייסת
סמל הטייסת
 פרטים
 כינוי:  טייסת מאמנים לקרב
 מדינה:  ישראל ישראל
 שיוך:   חיל האוויר הישראלי
 סוג:  מדמי טיסה למטוסי קרב
 בסיס האם:   בסיס חצור  פלמחים (1971–2023)
 אירועים ותאריכים
 תקופת הפעילות:  2010–הווה (כ־15 שנים)
 נתוני היחידה
 ייעוד:  יחידת הדרכה ואימון
טייסת מאמני קרב או טייסת 420, היא יחידת הדרכה ואימון בחיל האוויר הישראלי, המפעילה מדמי טיסה (הידועים גם בשמות "מאמני טיסה" או סימולטורים) של מטוסי קרב. הטייסת מוצבת בבסיס חצור.
הטייסת נחנכה ב-2010.
הטייסת כוללת מאמנים שמדמים מצבי חירום למטוסים F-15A/B/C/D ("בז"), F-15I ("רעם"), F-16 ("ברק") ו- F-16I ("סופה"). בנוסף קיים בטייסת מאמן טקטי הקרוי בחיל האוויר "מרכז הדרכה לחימוש אווירי".
בשנת 2013 נפתח המרכז לאימון משימתי (המכונה "מלא״מ") שמסוגל לדמות משימה וטיסה של מבנה שלם באוויר (ארבעה מטוסים).
המאמנים (ה"סימולטורים") משמשים לאימון אנשי צוות-אוויר של החיל בהיבטים שונים של טיסה ולוחמה אווירית ומסייעים בשמירה על כשירות מבצעית, בעלויות פחותות מעלויות הטיסה בכלי טיס אמיתי. כמו כן, קיים בטייסת סימולטור טקטי, המאפשר אימון משותף לטייסים ולבקרי טיסה. המאמן מאפשר גם אימון של מטוסים במבנה ובמשימות מגוונות.
הערות שוליים

↑  לראשונה: סימולטור משותף לטייסים ולבקרים, באתר חיל האוויר הישראלי, 30 ביוני 2010
| טייסות חיל האוויר הישראלי |
| --- | --- | --- |
| מטוסי קרב |  הפטישים (69) •  הקרב הראשונה (101) •  הנמר המעופף (102) •  העקרב (105) •  חוד החנית (106) •  אבירי הזנב הכתום (107) •  העמק (109) •  אבירי הצפון (110) •  הדרקון המעופף/ הטייסת האדומה (115) •  אריות הדרום (116) •  הסילון הראשונה (117) •  העטלף (119) •  אבירי הזנב הכפול (133) •  נשר הזהב (140) •  התוכי המנפץ (149) •  האחת (201) •  הנגב (253) •  מרכז המדינה (254) |  |
| מסוקים |  הצרעה (113) •  מובילי הלילה (114) •  דורסי הלילה (118) •  ציפורי המדבר (123) •  החרב המתהפכת (124) •  המסוקים הקלים (125) •  מגע הקסם (190) •  מגיני המערב (193) |  |
| תובלה, כיבוי, בקרה ומודיעין |  הגמל המעופף/ הטייסת הראשונה (100) •  הפילים (103) •  ענקי המדבר (120) •  הנחשון (122) •  אבירי הציפור הצהובה (131) •  מלכי האוויר (135) •  ההוקאיי (192) •  טייסת הכיבוי (249) |  |
| כלי טיס מאוישים מרחוק |  עוף החול (144) •  האיל הנוגח (147) •   ציידי הצללים (160) •  הנחש השחור (161) •  ציפורי האש (166) •  המל"טים הראשונה (200) •  הנשר הלבן (210) •  הברון האדום |  |
| טייסות מדמי טיסה |  טייסת מאמני כטב"ם ומסוקים (320) •  טייסת מאמני קרב (420) |  |
| ניסוי |  טייסת מרכז ניסויי טיסה (5601) |  |
| כנף 2 | טייסת 150 • טייסת 199 • טייסת 248 |  |
| הטייסות הראשונות | טייסת תל אביב (1) • טייסת הנגב (2) • טייסת הגליל (3) |  |